Source: http://www.steauabaschet.ro/category/articole/
Timestamp: 2018-12-11 18:50:50+00:00

Document:
Steaua Baschet Articole Archives • Steaua Baschet
Steaua CSM EximBank îşi protejează terenul propriu cu Sibiul
September 25, 2016	· admin · Articole, Stiri · No Comments
Steaua CSM EximBank a debutat perfect pe teren propriu în sezonul 2016/2017 al Ligii Naționale de Baschet: victorie la diferență de nouă puncte, un prim obiectiv atins în campania Reading Stands Tall – cu un teanc de cărți care l-a făcut până și pe Virgil Stănescu nu doar să se urce pe scaun ci să se și întindă la maximum pentru a pune cele din urmă volume la locul lor, cadouri pentru fani și o mini-galerie ce promite să facă echipă bună cu mascota roș-albaștrilor până la ultimul fluier al întrecerilor stagionale.
Pe teren, echipa lui Claudiu Fometescu a avut parte de un debut complicat de partidă, în care CSU Sibiu a oferit o replică aspră, impinsă de o duzină de ultrași care au însoțit echipa la București. Steaua a intrat la cabine cu avantaj de un punct (33-32), avându-l din nou, pentru al șaselea sfert consecutiv în LN, pe Dave Dudzinski perfect la capitolul aruncări de două puncte (2 din 2 reușite, 10 puncte înscrise, 5 pase decisive, 3 recuperări). Steliștii au condus mai clar ostilitățile la revenirea de la vestiare, obținând o victorie frumoasă, scor 77-68, a doua din tot atâtea etape disputate.
Campania umanitară lansată de Steaua CSM EximBank a reușit să mobilizeze în egală măsură sportivi cu ștate vechi în familia CSA Steaua, fani, dar și pe oaspeții partidei. Obiectivul propus de Steaua – ore de lectură pentru cei lipsiți de posibilități, i-a convins pe jucătorii de la CSU Sibiu, care s-au aliat pentru câteva clipe cu rivalii lor de pe teren și au intrat pe parchet, ca și steliștii, cu câte o carte în mână. Micuții baschetbaliști de la cluburile Dan Dacian și Laguna le-au fost alături și mai apoi au alcătuit mini-galeria tânără, dar extrem de energică a Stelei. Toţi donatorii de lectură au primit cadou semne de carte şi bilete la tombola lunară în care Steaua CSM EximBank va acroda 5 premii. Ana Maria Popescu a pus “Cartea de temelie”, o primă cărămidă cu un mesaj extrem de puternic pentru orice practicant de sport. Campioana olimpică de la Rio a ales să doneze cartea Ultramaratonistul (2006), scrisă de “cel mai faimos ultramaratonist al lumii”, așa cum a fost numit Dean Karnazes în paginile prestigiosului cotidian New York Times. Biografia prezintă una dintre cele mai dure discipline pentru corpul uman și o simbioză obligatorie în sportul de performanță, explicând că “prima jumătate a cursei o alergi întotdeauna cu ajutorul corpului, pe cea de-a doua cu ajutorul minţii”. Spadasina a recunoscut că această carte a inspirat-o să ia startul ea însăși într-un maraton, iar pentru fani, gestul campioanei olimpice de a se alătura campaniei este o inspirație în sine. Vineri, la sala “Mihai Viteazul”, teancul de cărți donate a ajuns la trei metri și cinci centimetri!
Galeria Stelei este așteptată să se alăture echipei încă de la partida urmăroare – amicalul cu Aris, pentru a fi al șaselea titular al lui Claudiu Fometescu. Încă de la primul meci pe teren propriu, cei care au ales să își petreacă seara de vineri alături de Steaua CSM EximBank au fost răsplătiți cu mingi speciale, de culoarea aurului vizat de stelişti în acest sezon, oferite de partenerul roș-albaștrilor, Alexandrion Group, dar și cu un extrem de palpitant “Superbet Shooting Contest”, care îi premiază pe cei care vin la meci, sunt pe fază în pauză și pot să și treacă mingea de patru ori prin inel, într-un interval de 60 de secunde: de sub coș, de la libere, de 3 puncte și de la centrul terenului cu 500 ron!
Steaua CSM EximBank își continuă parcursul, miercuri, 28 septembrie, de la ora 19:00, în sala “Mihai Viteazul”, într-un amical de lux cu Aris Salonic (Grecia), formație pe care roș-albaștrii au întâlnit-o anul trecut în EuroCup și care în acest sezon va avolua în competiția intercluburi numărul unu a FIBA – Champions League. Accesul se va face exclusiv în baza unei cărţi dontate pentru programul Reading Stands Tall, iar suporterii sunt rugaţi să vină la sală mai devreme, întrucat accesul se va face în limita locurilor disponibile.
foto: Cătălin Soare
Vlad Negoiţescu, ultimul transfer al Stelei!
July 19, 2016	· admin · Articole · No Comments
Claudiu Fometescu şi Milorad Perovic şi-au definitivat lotul cu care vor începe presezonul. Vlad Negoiţescu (25 de ani, 2.03 metri) acoperă poziţiile 3 şi 4, fiind un baschetbalist atletic, spectaculos şi cu o aruncare foarte bună din afara semicercului. Născut în Ploieşti, Negoiţescu a jucat timp de 5 ani la CSU Asesoft, câştigând 4 campionate, o supercupă şi bifând două sezoane de Eurocup şi unul în FIBA Eurochallenge. Fost component al Naţionalei Universitare a României la Universiada din Kazan şi MVP-ul All Star Game-ului de tineret în 2013, noul jucător al Stelei CSM EximBank vine în Bucureşti după sezonul petrecut la Craiova.
„Nego” a bifat 23 de meciuri în tricoul oltenilor, 4 dintre ele în Cupa României, cu 11 minute pe meci şi 5.3 puncte şi 1.8 recuperări. Câteva accidentări uşoare i-au oprit elanul în momentele în care a început să joace mai mult, ajungând să termine sezonul din Liga Naţională cu o medie de 5 minute pe partidă.
Unul dintre meciurile bune ale noului nostru jucător a fost chiar împotriva Stelei, în Cupa României, în meciul încheiat la egalitate, 81 la 81. În aproape 15 minute petrecute pe parchet, din postura de titular, proaspătul transfer 12 a bifat 7 puncte, 2 recuperări, 3 asisturi şi 3 intercepţii! Negoiţescu va purta numărul 1 pe tricou la Steaua şi a semnat un contract valabil pe un sezon.
Astfel, Steaua CSM EximBank şi-a conturat lotul de jucători: Long, Paul, Runkauskas, Darwiche, Iliescu(fundaşi), Szijarto, Malesevic, Negoiţescu, Petrache (extreme), Dudzinski, Jevtovic, Baciu, Popa, Calenic, Berceanu (pivoţi). Reunirea va avea loc pe 8 august iar programul din presezon în vom anunţa în curând!
Șerbănescu, antrenor U16: ”Sper ca în viitorul apropiat cât mai multi juniori să poată face pasul spre echipa mare”
February 12, 2016	· admin · Articole, Stiri · No Comments
Una dintre prioritățile clubului Steaua rămâne investiția în copiii și tinerii care vor să practice baschetului. Cei mai de perspectivă sportivi sunt îndrumați către echipele de performanță, acolo unde, grație antrenorilor, își pot dezvolta calitățile și pot face, apoi, pasul către formația de seniori.
Una dintre aceste echipe este Steaua CSM EximBank U16, pregătită de Cosmin Șerbănescu. Înființată în august 2015, formația își propune să aibă un parcurs cât mai lung în cele două campionate în care este înscrisă, Under 16, respectiv Under 18. ”Dezvoltarea sportivilor pe plan sportiv și social, crearea unor condiții cât mai bune de pregătire, integrarea jucătorilor în diverse acțiuni sociale fac parte din obiectivele pe ni le-am propus, noi, antrenorii, în acest an”, a declarat Cosmin Șerbănescu.
”În acest moment, este important pentru juniorii Under16 să înțeleagă ce înseamnă stilul de viață al unui sportiv profesionist și cât de mult trebuie să muncească la antrenamente pentru ajunge la seniori. Prin pregătire, meciuri și activitățile pe care le desfășurăm ne dorim ca, în viitorul apropiat, cât mai multi juniori să poată face pasul spre echipa mare”, a continuat antrenorul formației U16.
La Steaua, nu doar pregătirea tehnică și cea fizică sunt importante, ci și implicarea socială. ”Împreună cu juniorii Stelei am participat la o acțiune McDonald’s, unde au ajutat la strângerea de fonduri pentru copiii defavorizați de la cea de-a treia Casă Ronald McDonald’s. De asemenea, în cadrul evenimentului “De Crăciun, jucăm baschet”, sportivii mei au adus alimente și alte lucruri necesare copiilor din centrul de plasament „Andreea Damato“ din Singureni, Giurgiu. Sunt sigur că vor răspunde pozitiv și la alte campanii sau acțiuni la care vor fi invitați”.
Cosmin Șerbănescu mai spune că a stabilit câteva reguli simple și clare pe care elevii săi trebuie să le respecte: antrenamentele, pregătirea tehnică și tactică, turneele trebuie tratate cu seriozitate, implicare totală. De asemenea, trebuie să existe respect față de antrenori, arbitri sau adversar. ”Pe mulți dintre jucători îi cunosc de foarte mult timp, pentru că le-am fost antrenor de la vârste fragede – când au început baschetul la Baschet Club Dan Dacian aveau în jur de 8-9 ani. Au crescut sub ochii mei, îi apreciez foarte mult, pentru că fiecare a reușit să se prezinte la antrenamente, meciuri, turnee finale, fără să neglijeze școala. Mă consider un antrenor norocos, pentru că pot pregătesc astfel de sportivi în cadrul proiectului Steaua”, a completat Șerbănescu, cel care se conduce după motto-ul ”Învingătorii nu renunță niciodată, iar cei care renunță nu ajung învingători”.
Steaua – BC Timișoara se va desfășura fără spectatori
December 4, 2015	· admin · Articole, Stiri · No Comments
Meciul dintre Steaua CSM Eximbank și BC Timișoara, programat mâine, de la ora 18:30, se va desfășura în Sala Regimentul de Gardă ”Mihai Viteazul”, însă accesul spectatorilor nu va fi permis.
Fanii echipei noastre vor putea afla detalii în timp real despre desfășurarea partidei de pe conturile oficiale de Facebook și Twitter.
Pe această cale, Steaua prezintă scuze iubitorilor de baschet care ar fi dorit să asiste la această partidă și îi invită să-și reîntâlnească favoriții miercuri, la confruntarea cu Aris Salonic, din Eurocup. Biletele pentru acest meci pot fi achiziționate pe site-ul steaua.blt.ro.
Oradea – Steaua, în sferturile de finală ale Cupei României
December 3, 2015	· admin · Articole, Stiri · No Comments
Astăzi, la sediului Federației Romane de Baschet a avut loc tragerea la sorți pentru Turul II Cupa României, masculin, sezonul 2015-2016, la ședință participând reprezentanții echipelor Dinamo București, Steaua CSM Eximbank București, BCM U Pitești, precum și reprezentanții FRB. În urma tragerii la sorți a jocurilor, se vor disputa următoarele confruntări:
BC Mures Targu Mures – SCM U Craiova
CS Energia Targu Jiu – CS Dinamo Bucuresti
CSM CSU Oradea – Steaua CSM Eximbank Bucuresti
BCM U Pitesti – U-Banca Transilvania Cluj-Napoca
Jocurile tur se vor desfășura pe 4 ianuarie 2016, iar jocurile retur pe 9 ianuarie 2016.

References: CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM 

CSM 
 CSM